Tvrđava Srebrenik
<s>Tvrđava Srebrenik nastala je u periodu srednjeg vijeka na području današnje opštine Srebrenik, Bosna i Hercegovina.</s>

<s>Lokacija 
Nalazi se na sjeveroistočnim obroncima  Majevice, u selu Gornji Srebrenik, oko 5 km udaljenom od Srebrenika.</s><s>Sagrađen je na visokoj, strmoj i skoro nepristupačnoj stijeni iznad doline rijeke Tinje.</s><s>Ispod najpristupačnijeg dijela tvrđave napravljen je dubok prokop, tako da je pristup moguć samo preko mosta.</s><s>Udaljena je 5 km od savremenog puta Tuzla-Županja, ili Tuzla-Lončari-Brčko.</s>

<s>Historija  
Tvrđava bila je u blizini istočne granice srednjovjekovne župe Usora.</s><s>Najstariji spomen datira iz 1333. godine u povelji bosanskog bana Stjepana II Kotromanića od 15. 02. 1333. godine, izdatoj pod gradom Srebrenikom, kada je Ston ustupio dubrovčanima.</s>

<s>Srebrnik je prvi put pao pod mađarsku vlast 1393. godine, za vrijeme pohoda kralja Žigmunda.</s><s>Od tada su učestali mađarski vojni pohodi na Bosnu.</s><s>Mađari su još u tri navrata zauzimali Srebrenik, 1405., 1408. i 1410. godine.</s><s>U periodu do 1452 gospodari grada bili su mađarska  i bosanska kraljevina i srpska despotovina.</s><s>Osmanlije prvi put 1962. osvajaju Srebrenik, a iduće godine srušili su bosansko kraljevstvo i ovladali većim dijelom teritorije.</s><s>Zapadne i sjeverne dijelove Bosne zadržali su Mađari i osnovali svoje dvije banovine, jajačku i srebreničku sa središnjim gradovima, Jajce i Srebrenik.</s><s>Srebreničku oblast osmanlije definitivno osvajaju između 1510. i 1519. godine i u Srebreniku uspostavljaju svoju posadu.</s><s>Pomicanjem granica osmanskog carstva na sjever i sjeveroistok, grad gubi na značaju.</s>

<s>Tokom 18. stoljeća, iza Karlovačkog mira 1739. godine, grad Srebrenik je ponovno postao strateški značajan, kada je u dva navrata i obnavljan.</s><s>Konačno je napušten iza 1835.</s><s>Godine.</s><s>Samo je džamija ostala još nekoliko decenija.</s>

<s>Opis   
Grad je podignut na stijeni koja se izdiže od okolnog terena u visini od oko 50 do 70 m. Visinska razlika između najniže tačke na kojoj se nalazi  kula III i najviše tačke na palati je oko 13 m. Stoga je cijeli grad stiješnjen na površini od oko 60 x 30 metara.</s><s>Jugoistočno od kapi-kule, ispred prokopa, udaljena oko 17 m od ulaza u grad, nalazi se ruševina detaširane kvadratne kule (dužina stranica 7 m).</s>

<s>Bedemi grada i vanjski dijelovi zidova svih kula i obora, koji su zajedno sa bedemima činili odbrambeni omotač grada, su debeli oko 1,5 m, dok su svi ostali zidovi unutar bedema tanji.</s><s>Cijeli grad je izgrađen u jednom potezu.</s><s>U njemu su: četiri kule, obor, cisterna i stambena zgrada sa podrumom.</s>

<s>Sadašnje stanje 
Pošto je u periode 1975.-1978. godine Srebrenik temeljito konzerviran, a 2003. godine napravljen novi solidan most za pristup gradu, nema većih oštećenja i potreba za većim intervencijama.</s>

<s>Historijsko područje – Stari grad Srebrenik, proglašeno je za nacionalni spomenik BiH</s>

<s>Literatura 
 Hamdija Kreševljaković, Naše starine 1953 -Stari bosanski gradovi
 Husref Redžić, 2009 -Srednjovjekovni gradovi u Bosni i Hercegovini</s>

<s>Reference</s>

<s>Vanjski linkovi 
 Stari grad Srebrenik
 Stari grad Srebrenik</s>

<s>S
Nacionalni spomenici u Srebreniku
Usora i Soli</s>

